**Ministru kabineta rīkojuma „Par valsts ģimnāzijas statusa piešķiršanu Bauskas 1.vidusskolai” projekta sākotnējās ietekmes novērtējuma ziņojums (anotācija)**

|  |
| --- |
| I. Tiesību akta projekta izstrādes nepieciešamība |
| 1. | Pamatojums | Ministru kabineta rīkojuma projekts  „Par valsts ģimnāzijas statusa piešķiršanu Bauskas 1.vidusskolai” (turpmāk – rīkojuma projekts) izstrādāts atbilstoši Deklarācijas par Valda Dombrovska vadītā Ministru kabineta iecerēto darbību 7.1.apakšpunktā iekļautajam mērķim sekmēt kvalitatīvu, pieejamu un resursu efektīvu visu pakāpju izglītības un zinātnes attīstību valsts ilgtspējai un konkurētspējai, nodrošinot intelektuālo un materiālo resursu konsekventu pieaugumu. Rīkojuma projekts sagatavots saskaņā ar Vispārējās izglītības likuma 40.panta ceturto daļu un Ministru kabineta 2001.gada 20.marta noteikumu Nr.129 „Ģimnāzijas un valsts ģimnāzijas statusa piešķiršanas un anulēšanas kārtība un kritēriji” 4.punktu. |
| 2. | Pašreizējā situācija un problēmas | Atbilstoši Ministru kabineta 2001.gada 20.marta noteikumiem Nr.129 „Ģimnāzijas un valsts ģimnāzijas statusa piešķiršanas un anulēšanas kārtība un kritēriji” (turpmāk – noteikumi) Bauskas 1.vidusskola pēc saskaņošanas ar Bauskas novada Domi ir iesniegusi Izglītības un zinātnes ministrijā lūgumu piešķirt Bauskas 1.vidusskolai valsts ģimnāzijas statusu. Bauskas 1.vidusskola atbilst noteikumu 5.punktā noteiktajiem kritērijiem pretendēšanai uz valsts ģimnāzijas statusu: 1. Bauskas 1.vidusskola īsteno četras vispārējās vidējās izglītības programmas: vispārizglītojošā virziena; matemātikas, dabaszinību un tehnikas virziena, humanitārā un sociālā virziena un profesionāli orientēta virziena izglītības programmas, kā arī pamatizglītības programmu; 2. 10. līdz 12.klasē Bauskas 1.vidusskolā mācās 289 skolēni (7.-12.klasēs mācās 455 skolēni); 3. mācību sasniegumu novērtējums centralizētajos eksāmenos ģimnāzijā nav zemāks par C līmeni (atbilst A, B un C līmenim):  2008./2009.mācību gadā – 75,3 procentiem skolēnu; 2009./2010.mācību gadā – 75,9 procentiem skolēnu; 4. Bauskas 1.vidusskola veic pedagogu tālākizglītības centra un reģionālā metodiskā centra funkcijas. Vairāki vidusskolas pedagogi ir novada mācību priekšmetu metodisko apvienību vadītāji, skolā regulāri notiek semināri, tālākizglītības kursi, metodiskās dienas Bauskas un citu novada pedagogiem. Bauskas 1.vidusskolas pedagogu skaitā ir mācību līdzekļu autori, skolas informācijas centrā ir pieejams plašs metodiskās literatūras klāsts. Skola ir novada metodiskā atbalsta centrs Eiropas Sociālā fonda projekta „Dabaszinātnes un matemātika” ieviešanā 7.-9.klasēm. Bauskas novada dome ir pieņēmusi lēmumu dibināt Bauskas novada pašvaldības izglītības iestādi „Bauskas sākumskola”, paredzot, ka tās uzdevums no 2011.gada 1.septembra ir pirmā posma pamatizglītības programmu (1.-6.klase) īstenošana. Vienlaikus tiek reorganizēta Bauskas 1.vidusskola, nododot atsevišķus tās pārvaldes uzdevumus – pirmā posma pamatizglītības programmu (1.- 6.klase) īstenošanu Bauskas sākumskolai. Noteikts, ka Bauskas 1.vidusskola no 2011.gada 1.septembra īsteno vispārējās vidējās izglītības programmas un daļējas pamatizglītības programmas no 7. līdz 9.klasei. Bauskas 1.vidusskolā nodarbinātie pedagogi un tehniskie darbinieki vidusskolas reorganizācijas un Bauskas sākumskolas dibināšanas rezultātā no 2011.gada 1.septembra turpina darba tiesiskās attiecības izglītības iestādē, atbilstoši īstenojamām izglītības programmām. Pašlaik Latvijā ir 24 valsts ģimnāzijas. Skolēnu starptautiskās novērtēšanas programmas (*PISA – Programme for International Student Assessment*) rezultāti liecina, ka skolēni, kuri šajā pētījumā sasniedz augstāko vērtējuma līmeni, ietekmē to, cik attiecīgajā valstī būs augstākās klases speciālistu nākotnē. Īpaši matemātiskā un dabaszinātniskā izglītība mūsdienās ir kļuvusi ļoti nozīmīga nopietnai modernās sabiedrības ekoloģisko, medicīnisko, ekonomisko un citu problēmu izpratnei. Spējīgāko skolēnu sasniegumiem, iespējams, ir būtiska ietekme uz to lomu, kādu attiecīgā valsts ieņems nākotnes vadošajās tehnoloģijās un vispār uz valsts konkurētspēju pasaulē.  Šo skolēnu grupu Latvijā palīdz palielināt valsts ģimnāziju tīkls. Valsts ģimnāzijās mācās apmēram 10% 10.-12.klašu spējīgāko skolēnu un tās ir viens no būtiskiem valsts pasākumiem talantīgo un spējīgo skolēnu atbalstam.  |
| 3. | Saistītie politikas ietekmes novērtējumi un pētījumi | Nav attiecināms |
| 4. | Tiesiskā regulējuma mērķis un būtība | Piešķirt valsts ģimnāzijas statusu Bauskas 1.vidusskolai. |
| 5. | Projekta izstrādē iesaistītās institūcijas | Nav attiecināms |
| 6. | Iemesli, kādēļ netika nodrošināta sabiedrības līdzdalība | Nav attiecināms |
| 7. | Cita informācija | Nav |

|  |
| --- |
| II. Tiesību akta projekta ietekme uz sabiedrību |
| 1. | Sabiedrības mērķgrupa |  Bauskas 1.vidusskolas 797 izglītojamie un 66 pedagogi un darbinieki. |
| 2. | Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | Nav attiecināms |
| 3. | Tiesiskā regulējuma finansiālā ietekme | Pedagogiem valsts ģimnāzijā nosaka piemaksu līdz 10% no mēneša darba algas (2010./2011.m.g. 423 740 Ls + 10%). Valsts budžetā papildus finansējums nav nepieciešams, bet ap 42 370 Ls gadā Bauskas novadam tiks iedalīti no valsts budžeta mērķdotācijas pedagogu darba samaksai. |
| 4. | Tiesiskā regulējuma nefinansiālā ietekme | Bauskas 1.vidusskolas 10.12.klases skolēniem ne mazāk kā 75% mācību sasniegumu novērtējumiem centralizētajos eksāmenos jābūt ne zemākiem par C līmeni. Pedagogiem jāturpina nodrošināt augsta pedagoģiskā darba kvalitāte un prasību līmenis. |
| 5. | Administratīvās procedūras raksturojums | Nav attiecināms |
| 6. | Administratīvo izmaksu monetārs novērtējums | Nav attiecināms |
| 7. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
|  **Rādītāji** |  **2011.gads** |  Turpmākie trīs gadi (tūkst. latu) |
| **2012.** | **2013.** | **2014.** |
|  Saskaņā ar valsts budžetu kārtējam gadam |  Izmaiņas kārtējā gadā, salīdzinot ar budžetu kārtējam gadam |  Izmaiņas, salīdzinot ar kārtējo (2011) gadu |  Izmaiņas, salīdzinot ar kārtējo (2011) gadu |  Izmaiņas, salīdzinot ar kārtējo (2011) gadu |
|  1 |  2 |  3 |  4 |  5 |  6 |
| **1. Budžeta ieņēmumi:** |  |  |  |  |  |
|  1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |   141,2 | 0 | 0 | 0 | 0 |
|  1.2. valsts speciālais budžets |   0 | 0 | 0 | 0 | 0 |
|  1.3. pašvaldību budžets | 141,2 | 14,1 | 42,3 | 42,3 | 42,3 |
| **2. Budžeta izdevumi:** |  |  |  |  |  |
|  2.1. valsts pamatbudžets | 141,2 | 14,1 | 42,3 | 42,3 | 42,3 |
|  2.2. valsts speciālais budžets |   0 | 0 | 0 | 0 | 0 |
|  2.3. pašvaldību budžets | 141,2 | 14,1 | 42,3 | 42,3 | 42,3 |
|  **3. Finansiālā ietekme:** |  |  |  |  |  |
|  3.1. valsts pamatbudžets | -141,2 | -14,1 | -42,3 | -42,3 | -42,3 |
|  3.2. speciālais budžets |   0 | 0 | 0 | 0 | 0 |
|  3.3. pašvaldību budžets |   0 | 0 | 0 | 0 | 0 |
|  4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) |  X | 14,1 | 42,3 | 42,3 | 42,3 |
| 0 | 0 | 0 | 0 |
| 0 | 0 | 0 | 0 |
| **5. Precizēta finansiālā ietekme:** |  X | 0 | 0 | 0 | 0 |
|  5.1. valsts pamatbudžets | 0 | 0 | 0 | 0 |
|  5.2. speciālais budžets | 0 | 0 | 0 | 0 |
|  5.3. pašvaldību budžets | 0 | 0 | 0 | 0 |
|  6. Detalizēts ieņēmumu un izdevu­mu aprēķins: | Nav attiecināms |
|  6.1. detalizēts ieņēmumu aprēķins |
|  6.2. detalizēts izdevumu aprēķins |
|  7. Cita informācija | Atbilstoši Ministru kabineta 22.12.2009. noteikumiem Nr.1616 „Kārtība, kādā aprēķina un sadala valsts budžeta mērķdotāciju pašvaldību un privātajām izglītības iestādēm bērnu no piecu gadu vecuma izglītošanā nodarbināto pirmsskolas izglītības pedagogu darba samaksai un pašvaldību vispārējās pamatizglītības un vispārējās vidējās izglītības iestāžu pedagogu darba samaksai” Izglītības un zinātnes ministrija aprēķina mērķdotāciju pašvaldībām, ievērojot, ka valsts ģimnāziju īstenotajās programmās skolēnu skaitam piemēro koeficientu 1,1. Pašvaldība izstrādā un apstiprina mērķdotācijas sadales kārtību un atbilstoši šai kārtībai sadala mērķdotāciju izglītības iestādēm. 2010./2011.mācību gadā Bauskas 1.vidusskolai atbilstoši pedagogu tarifikācijai ir iedalīti 35,3 tūkst. Ls mēnesī. 2011./2012.mācību gada 4 mēnešiem no septembra līdz decembrim tie ir 141,2 tūkst. Ls. Ministru kabineta 2009.gada 28.jūlija noteikumu Nr.836 „Pedagogu darba samaksas noteikumi” 28.punkts nosaka, ka pedagogiem valsts ģimnāzijās nosaka piemaksu desmit procentu apmērā no mēneša darba algas. Līdz ar to 2011./2012.m.g. Bauskas 1.vidusskolai papildus būs nepieciešami 14,1 tūkst. Ls 2011.gada 4 mēnešiem un 42,3 tūkst. Ls gadā nākamajiem gadiem.Papildus finansējums no valsts budžeta nav nepieciešams, jo piemaksa tiks segta no 62.resora „Mērķdotācijas pašvaldībām” plānotā finansējuma, kur ietaupījums radies izglītojamo kopējā skaita valstī samazināšanās dēļ. |

*Anotācijas IV un V sadaļa – nav attiecināms.*

|  |
| --- |
| VI. Sabiedrības līdzdalība un šīs līdzdalības rezultāti |
| 1. | Sabiedrības informēšana par projekta izstrādes uzsākšanu | Bauskas 1.vidusskolas izglītojamie un vecāki ir informēti par izglītības iestādes virzību uz valsts ģimnāzijas statusu. |
| 2. | Sabiedrības līdzdalība projekta izstrādē  | Nav attiecināms |
| 3. | Sabiedrības līdzdalības rezultāti  | Nav attiecināms |
| 4. | Saeimas un ekspertu līdzdalība | Nav attiecināms |
| 5. | Cita informācija | Nav |

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas  | Nav attiecināms |
| 2. | Projekta izpildes ietekme uz pārvaldes funkcijām  | Pārvaldes funkcijas un uzdevumi netiek paplašināti. |
| 3. | Projekta izpildes ietekme uz pārvaldes institucionālo struktūru.Jaunu institūciju izveide | Veidot jaunas institūcijas nav nepieciešams. |
| 4. | Projekta izpildes ietekme uz pārvaldes institucionālo struktūru.Esošu institūciju likvidācija | Likvidēt esošas institūcijas nav plānots. |
| 5. | Projekta izpildes ietekme uz pārvaldes institucionālo struktūru.Esošu institūciju reorganizācija | Esošas institūcijas reorganizācija vai esošu institūciju apvienošana nav plānota. |
| 6. | Cita informācija | Nav |

Izglītības un zinātnes ministrs R.Broks

Vizē: Valsts sekretārs M.Gruškevics

28.01.2011 9:11

1241

E.Grīnis

67047910, edgars.grinis@izm.gov.lv